iraklixyz/georgian-wikipedia-cleaned huggingface dataset:
აკაკი ბრეგაძე

აკაკი ბრეგაძე (დ. 2 ივლისი, 1928, სოფელი ცუცხვათი, ტყიბულის რაიონი) — ქართველი ისტორიკოსი, მეცნიერი, პოლიტიკოსი.

1959 წელს დაამთავრა თბილისის ალექსანდრე პუშკინის სახელობის პედადოგიური ინსტიტუტის ისტორიის ფაკულტეტი.

1967-2006 წლებში ეწეოდა პარტიულ-სამეურნეო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „საქართველოს მშრომელთა სოციალისტური პარტია“. სამანდატო, დეპუტატის ეთიკისა და პრივილეგიების კომისიის თავმჯდომარის მოადგილე. მრავალი სამეცნიერო ნაშრომისა და მონოგრაფიის ავტორი. ისტორიის მეცნიერებათა დოქტორი.
ვასილ ბუზალაძე

ვასილ ბუზალაძე (დ. 14 თებერვალი, 1951, ქარელი) — ქართველი ინჟინერი, პოლიტიკოსი.

1973 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1975-1985 წლებში იყო სხვადასხვა დაწესებულებების ინჟინერი, მთავარი ინჟინერი. 1992-1995 წლებში იყო საქართველოს მე-3 მოწვევის პარლამენტის წევრი (ქარელის მაჟორიტარი), საქართველოს სახალხოფრონტი. თავდაცვისა და უშიშროების, ხელისუფლებისა და მმართველობის ცენტრალურ და ადგილობრივ ორგანოთა რეფორმების კომისიის წევრი.
თენგიზ გაზდელიანი

თენგიზ გაზდელიანი (დ. 12 იანვარი, 1946, ლენტეხი — გ. 2 დეკემბერი, 2007) — ქართველი ექიმი, თანამდებობის პირი, მეცნიერი, პოლიტიკოსი.

1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1971-1991 წლებში ეწეოდა სამედიცინო საქმიანობას. 1971-1973 წლებში იყო რუსთავის სპორტული დისპანსერის ექიმ-თერაპევტი, ხოლო 1973-1974 წლებში თბილისის სპორტული დისპანსერის ექიმ-თერაპევტი. 1974-1975 წლებში იყო მეოთხე დერმატო-ვენეროლოგიური დისპანსერის განყოფილების გამგე. 1975-1978 წლებში № 6 ანალოგიური დისპანსერის მთავარი ექიმი. 1978-1979 წლებში იყო №10 მოზრდილთა პოლიკნინიკის მთავარი ექიმი. 1979-1983 წლებში იყო № 2 საავადმყოფოს მთავარი ექიმი. 1983-1990 წლებში იყო საბურთალოს რაიონის მთავარი ექიმი. 1990-1992 წლებში იყო ქ. თბილისის მთავარი სანიტარული ექიმი. 1992-1994 წლებში იყო საქართველოს მე-3 მოწვევის პარლამენტის წევრი (ლენტეხის მაჟორიტარი), ჯანმრთელობის დაცვის კომისიის თავმჯდომარე. 1994-1999 წლებში იყო საქართველოს რესპუბლიკის სოციალური დაცვის, შრომისა და დასაქმების მინისტრი. 1999-2004 წლებში იყო საქართველოს მე-5 მოწვევის პარლამენტის წევრი (ლენტეხის მაჟორიტარი), საარჩევნო ბლოკი „საქართველოს მოქალაქეთა კავშირი“. მთიანი რეგიონებისა და განსახლების კომიტეტის თავმჯდომარე (1999-2004). წლების მანძილზე იყო თბილისის „ქარიშხალას“ ხელბურთელთა გუნდის ერთ-ერთი წამყვანი წევრი. გუნდთან ერთად რამდენჯერმე მოიპოვა საკავშირო ჩემპიონატის მედლები და სხვა ჯილდოები. საქართველოს ხელბურთის ფედერაციის პრეზიდენტი. მიღებული აქვს უმაღლესი ექიმ-ორგანიზატორის წოდება.
ზემო ნაქალაქარის მეორე ეკლესია

ზემო ნაქალაქარის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარიდან 5 კილომეტრზე, მდინარე მთიულთხევის სათავეებთან, ადგილ თელიანში. განეკუთვნება შუა საუკუნეებს. ნაგებია რიყის ქვითა და შირიმით. ძლიერ დაზიანებულია. შემორჩენილია სამხრეთ და დასავლეთ კედლების ნაწილები. სამხრეთ კედლის ნანგრევებში შესასვლელის კვალი ჩანს. ეკლესიის ზომების დადგენა არ ხერხდება.
თელეთუბნის წმინდა გიორგის ეკლესია

თელეთუბნის წმინდა გიორგის ეკლესია — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარში სამხრეთით, 0,5 კილომეტრზე, მდინარე შუაგორისხევის მარჯვენა ნაპირზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყის ქვით, გარეთა კუთხეები შირიმის ქვისაა. ძლიერ დაზიანებულია. შემორჩენილია დასავლეთ კედელი და სამხრეთ და ჩრდილოეთ კდელებსი დასავლეთ ნაწილი. შესასვლელი სამხრეთ კედლის დასავლეთ ნაწილშია. დასავლეთ კედელი გაჭრილია შიგნით შეისრულთაღოვანი, გარედან სწორკუთხა სარკმელი. მისი თაღი და გარეთა მოპირკეთება შირიმის ქვისაა. ეკლესიის გარშემო წრიული გალავნის ფრაგმენტებია.
ხუსკივაძე

საკუთარი სახელი ხუსკივაძე შეიძლება აღნიშნავდეს ერთ-ერთ შემდეგ პიროვნებათაგანს:

ავენირ ხუსკივაძე — ქართველი ანიმატორი, მხატვარი
ამირან ხუსკივაძე — ქართველი ფიზიკოსი
თეოფილე ხუსკივაძე — ქართველი პედაგოგი, პუბლიცისტი
იუზა ხუსკივაძე — ქართველი ხელოვნების ისტორიკოსი
ლეილა ხუსკივაძე — ქართველი ფილოლოგი, ხელოვნებათმცოდნე
ნანუკა ხუსკივაძე — ქართველი მსახიობი
შალვა ხუსკივაძე — ქართველი მსახიობი, რეჟისორი, სცენარისტი
ცქიტიშვილი

საკუთარი სახელი ცქიტიშვილი შეიძლება აღნიშნავდეს ერთ-ერთ შემდეგ პიროვნებათაგანს:

ავთანდილ ცქიტიშვილი — გენერალ-მაიორი
გიორგი ცქიტიშვილი — ისტორიკოსი
დიმიტრი ცქიტიშვილი — ეკონომისტი, დიპლომატი, პოლიტიკოსი
ეთერ ცქიტიშვილი — მსახიობი
ზურაბ ცქიტიშვილი — ქიმიკოსი და პოლიტიკოსი
ლევან ცქიტიშვილი — ფეხბურთელი
მაია ცქიტიშვილი — ეკონომისტი, სახელმწიფო მოხელე
მიხეილ ცქიტიშვილი — სახელმწიფო მოხელე, პოლიტიკოსი
ნიკოლოზ ცქიტიშვილი — კალათბურთელი
სამხარაძე

საკუთარი სახელი სამხარაძე შეიძლება აღნიშნავდეს ერთ-ერთ შემდეგ პიროვნებათაგანს:

ბარბარა სამხარაძე — მომღერალი
გიგა სამხარაძე — სპორტსმენი (ფეხბურთელი)
გიორგი სამხარაძე — პოეტი
გიული სამხარაძე — ეკონომისტი, პოლიტიკოსი
დიმიტრი სამხარაძე — პოლიტიკოსი
ეთერ სამხარაძე — პოეტი
ვეფხია სამხარაძე — სპორტსმენი (მკლავჭიდი)
ზურაბ სამხარაძე — მხატვარი
თორნიკე სამხარაძე — სპორტსმენი (თავისუფალი ჭიდაობა)
ილარიონი (სამხარაძე) — საეკლესიო პირი
ნიკოლოზ სამხარაძე — პოლიტიკოსი
კვერენჩხილაძე

საკუთარი სახელი კვერენჩხილაძე შეიძლება აღნიშნავდეს ერთ-ერთ შემდეგ პიროვნებათაგანს:

გიგა კვერენჩხილაძე — ქართველი ფეხბურთელი
ვალერიან კვერენჩხილაძე — ქართველი ქირურგი
ზინაიდა კვერენჩხილაძე — ქართველი მსახიობი
რევაზ კვერენჩხილაძე — ქართველი ლიტერატურათმცოდნე, კრიტიკოსი
რევაზ კვერენჩხილაძე — ქართველი ექიმი-ჰიგიენისტი
რომან კვერენჩხილაძე — ქართველი გეოგრაფი
სანებლიძე

საკუთარი სახელი სანებლიძე შეიძლება აღნიშნავდეს ერთ-ერთ შემდეგ პიროვნებათაგანს:

არმაზ სანებლიძე — ქართველი ჟურნალისტი, თანამდებობის პირი
მამუკა სანებლიძე — ქართველი პოლიტიკოსი, ეკონომისტი
მელიტონ სანებლიძე — ქართველი გეოგრაფი
მურთაზ სანებლიძე — ქართველი სპორტსმენი (ფეხბურთელი)
ნიკოლოზ სანებლიძე — ქართველი პოლიტიკოსი, მართვის სისტემების სპეციალისტი
ონისე სანებლიძე — ქართველი სპორტსმენი (ძიუდო)
ლომთაძე

საკუთარი სახელი ლომთაძე შეიძლება აღნიშნავდეს ერთ-ერთ შემდეგ პიროვნებათაგანს:

ბექა ლომთაძე — ქართველი სპორტსმენი
გიორგი ლომთაძე — ქართველი სპორტსმენი
დათიკო ლომთაძე — რევოლუციური მოძრაობის მონაწილე საქართველოში
ელიზბარ ლომთაძე — ენათმეცნიერი
ვალერი ლომთაძე — ქართველი გეოლოგი
ზაზა ლომთაძე — ქართველი სპორტსმენი
მიხეილ ლომთაძე — ქართველი ბიზნესმენი
ძოწენიძე

საკუთარი სახელი ძოწენიძე შეიძლება აღნიშნავდეს ერთ-ერთ შემდეგ პიროვნებათაგანს:

გიორგი ძოწენიძე — ქართველი გეოლოგი, სახელმწიფო თანამდებობის პირი
დავით ძოწენიძე — ქართველი ინჟინერი, სახელმწიფო თანამდებობის პირი
ზურაბ ძოწენიძე — ქართველი ქიმიკოსი, პოლიტიკოსი
თამაზ ძოწენიძე — ქართველი ინჟინერი
ნინო ძოწენიძე — ქართველი მომღერალი
გიგოს გორა

გიგოს გორა — ბორცვი ქალაქ თელავის უკიდურეს აღმოსავლეთ ნაწილში, გომბორის ქედის ჩრდილო-აღმოსავლეთ კალთაზე, ქალაქის შვიდი ისტორიული ბორცვიდან ერთ-ერთი.

სახელწოდება უკავშირდება თავად გიგო ვახვახიშვილს, რომელიც ამ ადგილს - საუკუნეების მიჯნაზე ფლობდა. არქეოლოგიურად შეუსწავლელია. დაზვერვების დროს ამ ტერიტორიაზე აღმოჩენილია დაუთარიღებელი თიხის ჭურჭლის ფრაგმენტები. 1924 წლის აგვისტოს აჯანყების შემდგომ პერიოდში გორა წარმოადგენდა მასობრივი დახვრეტების ადგილს. საუკუნის ბოლოს გიგოს გორის ტყიანი საფარი მნიშვნელოვნად შემცირდა. ამავე პერიოდში ააგეს წმ. ნინოს ეკლესია.
ავთანდილ გელაძე

ავთანდილ გელაძე (დ. 28 იანვარი, 1956, სოფელი უდე, ადიგენის რაიონი — გ. 23 იანვარი, 2023) — ქართველი პედაგოგი, პოლიტიკოსი, ფიზიკოსი.

1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი ფიზიკოს-ჰიდროდინამიკოსის სპეციალობით. 1978-1979 წლებში იყო ინჟინერი. 1979-1982 წლებში — რვაწლიანი და საშუალო სკოლების დირექტორი. 1982-1985 წლებში იყო ადიგენის რაიკომის ინსტრუქტორი. 1985-1991 წლებში იყო ადიგენის რაიონული კომიტეტის თავმჯდომარე, ადიგენის რაიონის გამგებლის მოადგილე.1992-1995 წლებში იყო საქართველოს მე-3 მოწვევის პარლამენტის წევრი (ადიგენის მაჟორიტარი), გარემოს დაცვის კომისიის წევრი, პრივატიზაციის ქვეკომისიის თავმჯდომარე.
1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“,
საპროცესორო საკითხთა და წესების კომიტეტის ქვეკომიტეტის თავმჯდომარე, გარემოს დაცვისა და ბუნებრივი რესურსების კომიტეტის წევრი.
ვაჟა გელაძე

ვაჟა გელაძე (დ. 18 აგვისტო, 1950, სოფ. გარბანი, ახლანდ. ყაზბეგის მუნიციპალიტეტი) — ქართველი პოლიტიკოსი, სოფლის მეურნეობის მუშაკი.

დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი. ეწევა სასოფლო-სამეურნეო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი (ყაზბეგის მაჟორიტარი), ყაზბეგის მუნიციპალიტეტის სოციალურ საკითხთა კომისიის წევრი.
პაატა გოგოხია

პაატა გოგოხია (დ. 10 მაისი, 1967) — ქართველი მრეწველი და პოლიტიკოსი. საქართველოს პარლამენტის წევრი 2019 წლის 13 დეკემბრიდან 2020 წლის 11 დეკემბრამდე.

ბიოგრაფია
პაატა გოგოხია დაიბადა 1967 წლის 10 მაისს. დაამთავრა თბილისის სახელმწიფო უნივერსიტეტის მრეწველობის დაგეგმვის ფაკულტეტი. 2002-2019 წლებში იყო შპს „ენგურის“ დირექტორი, 2018-2019 წლებში კი იყო ქართულ-ესპანურის სამშენებლო კომპანიის დირექტორის მოადგილე და უსაფრთხოების სამსახურის უფროსი. 2019-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
ოთარ არშბა

ოთარ არშბა (დ. 12 აპრილი, 1955, სოხუმი, აფხაზეთის ასსრ, საქართველოს სსრ, სსრკ) — რუსი პოლიტიკოსი, პარტია „ერთიანი რუსეთის“ წევრი.

ბიოგრაფია
არშბა დაიბადა ქართულ-აფხაზურ ოჯახში, 1968 წლამდე ცხოვრობდა ბათუმში, შემდეგ მოსკოვში, 1978 წელს დაამთავრა „“-ს აკადემია, არის პოლიტიკურ მეცნიერებათა კანდიდატი. მუშაობდა „“-სა და „“-ში. 1998-2003 წლებში იყო „ევრაზის“ ვიცე პრეზიდენტი. 2003 წლიდან არის რუსეთის დუმის წევრი. 2003-2011 წლებში კემეროვოს ოლქიდან, ხოლო 2011 წლიდან — სვერდლოვსკის ოლქიდან.

პირადი ცხოვრება
ჰყავს მეუღლე და ორი შვილი: ინგა (დ. 1980) და ირაკლი (დ. 1982).
თენგიზ გელოვანი

თენგიზ გელოვანი (დ. 25 ნოემბერი, 1947, თბილისი — გ. 4 სექტემბერი, 1993) — ქართველი გეოგრაფი, პოლიტიკოსი.

1973 წელს დაამთავრა თბილისის ალექსანდრე პუშკინის სახელობის სახელმწიფო პედაგოგიური ინსტიტუტის გეოგრაფიის ფაკულტეტი. 1973-1990 წლებში იყო სამეცნიერო-საპროექტო ინსტიტუტის წამყვანი სპეციალისტი. საქართველოს რადიკალურ-მონარქისტული კავშირის მთავარი საბჭოს წევრი. 1992-1993 იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „რადიკალ–მონარქისტთა კავშირი“.
გურამ გეწაძე

გურამ გეწაძე (დ. 16 აპრილი, 1950, სოფ. მეორე ობჩა, ახლანდ. ბაღდათის მუნიციპალიტეტი) — ქართველი სოფლის მეურნეობის მუშაკი.

1973 წელს დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი. 1990-1994 წლებში მუშაობდა საქართველოს სოფლის მეურნეობის სამინისტროს მაღალ თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (ბაღდათის მაჟორიტარი), აგრარულ საკითხთა კომისიის თავმჯდომარის პირველი მოადგილე, თავდაცვისა და უშიშროების კომიტეტის წევრი.
კარლ I (ვიურტემბერგი)

კარლ (; დ. 6 მარტი, 1823, შტუტგარტი, ვიურტემბერგის სამეფო — გ. 6 ოქტომბერი, 1891, შტუტგარტი, გერმანიის იმპერია) — ვიურტემბერგის მეფე 1864 წლიდან გარდაცვალებამდე. მეფე ვილჰელმ -ისა და დედოფალ პაულინას ვაჟი. ცოლად ჰყავდა რუსეთის იმპერატორ ნიკოლოზ -ის ასული ოლღა.

ადრეული წლები
კარლი დაიბადა 1823 წლის 6 მარტს შტუტგარტში. იგი იყო ვიურტემბერგის მეფე ვილჰელმ -ისა და მისი მეორე ცოლის, დედოფალ პაულინა ვიურტემბერგელის ერთადერთი ვაჟი. მას ორი ღვიძლი და ჰყავდა, თუმცა მათ გარდა მამის პირველი ქორწინებიდან ჰყავდა ერთი ნახევარ-დაც, ნიდერლანდების დედოფალ სოფიას სახით. როგორც მეფის უფროსი ვაჟი, კარლი დაბადებიდანვე კრონპრინცად გამოცხადდა. მან განათლება ჯერ ბერლინში, შემდეგ კი ტიუბინგენში მიიღო.

ქორწინება და მეფობა
1846 წლის 13 ივლისს კარლმა ცოლად შეირთო დიდი მთავარი ოლღა ნიკოლაევნა რომანოვა, რუსეთის იმპერატორ ნიკოლოზ -ისა და იმპერატრიცა ალექსანდრა ფიოდოროვნას (ალექსანდრა ქალიშვილობაში ცნობილი იყო, როგორც შარლოტა პრუსიელი. იგი იყო პრუსიის მეფე ფრიდრიხ ვილჰელმ -ისა და დედოფალ ლუიზას ქალიშვილი, ასევე გერმანიის იმპერატორ ვილჰელმ -ის და) ასული. უკვე 1864 წლის 25 ივნისს, მამის გარდაცვალების გამო კარლ ვიურტემბერგის ახალი მეფე გახდა.

კარლის ჰომოსექსუალობის გამო მეფე-დედოფალს შვილები არ ჰყოლია. თავისი ორიენტაციის გამო იგი ხშირად ეხვეოდა სკანდალში, თუმცა მამაკაცებთან რომანტიკულ ურთიერთობებს განაგრძობდა. მისი ურთიერთობებიდან ყველაზე ცნობილია რომანი ამერიკელ ჩარლზ ვუდკოკთან. მოგვიანებით კარლი და ჩარლზი მეტად შორს წავიდნენ და მეფეს დედოფლის ნაცვლად მასთან ერთად დადიოდა შეხვედრებზე. საბოლოოდ, სხვების გავლენით წყვილი ერთმანეთს დაშორდა და ჩარლზიც აშშ-ში დაბრუნდა, კარლმა კი ახალი ურთიერთობა დაიწყო ტექნიკურ დირექტორ ვილჰელმ გეორგთან.

1870 წელს უშვილო დედოფალმა ოლღამ თავისი ძმის, დიდ მთავარ კონტანტინ ნიკოლაევიჩის ასული ვერა კონსტანტინოვნა იშვილა.

პოლიტიკა
1866 წლის ავსტრია-პრუსიის ომის დროს კარლი ავსტრიას მიემხრო, თუმცა სადოვის ბრძოლის შემდეგ მხარე შეიცვალა და პრუსიასთან ხელშეკრულება გააფორმა. ამის გამო 1870-71 წლის საფრანგეთ-პრუსიის ომში იგი იძულებული გახდა პრუსიის მხარეს ებრძოლა. სწორედ მისი მმართველობის დროს, 1870 წელს გაერთიანდა გერმანია პრუსიის გვირგვინქვეშ.

1891 წლის 6 ოქტომბერს კარლ 68 წლის ასაკში გარდაიცვალა უშვილოდ, რის გამოც ვიურტემბერგის ახალი მეფე მისი დისწული, ვილჰელმ გახდა, რომელიც ვიურტემბერგის უკანასკნელი მეფე აღმოჩნდა, რამეთუ მის დროს, 1918 წელს დაემხო მონარქია.
მიხეილ გვერდწითელი

მიხეილ გვერდწითელი (დ. 20 აგვისტო, 1936, დაბა სურამი, ხაშურის რაიონი) — ქართველი ინჟინერი, პოლიტიკოსი.

1960 წელს დაამთავრა საქართველოს პოლიტექნიკური ინსტიტუტის ავტომატიკა-ტელემექანიკის ფაკულტეტი, ხოლო 1967 წელს ასპირანტურა. 1985 წლიდან ხელმძღვანელობდა რამდენიმე მსხვილ საწარმოს. 1992-1995 წლებში იყო საქართველოს მე-3 მოწვევის პარლამენტის წევრი (თბილისი, ისნის მაჟორიტარი), მრეწველობის, მშენებლის, ენერგეტიკის, ტრანსპორტის, კავშირგამბულობისა და კომუნალურიკომუნალური მეურნეობის კომისიის თავმჯდომარე. ტექნიკურ მეცნიერებათა დოქტორი.
მანანა გიგინეიშვილი

მანანა გიგინეიშვილი (დ. 17 ივლისი, 1933) — ქართველი მთარგმნელი, საქართველოს , , მოწვევის პარლამენტის წევრი.

დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ქართული ენა და ლიტერატურის სპეციალობით. 1975-1977 წლებში იყო საქართველოს ენციკლოპედიის უფროსი სამეცნიერო რედაქტორი. 1962-1998 წლებში იყო შოთა რუსთაველის ქართული ლიტერატურის ინსტიტუტში, უფროსი მეცნიერ-თანამშრომელი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი.
ივანე გიორგაძე

ივანე (მამუკა) გიორგაძე (დ. 2 ივლისი, 1961, ჩოხატაური ) — ქართველი ინჟინერი, პოლიტიკოსი.

1987 წელს დაამთავრა საქართველოს სახელმწიფო პოლიტექნიკური ინსტიტუტის ჰიდროტექნიკა-სანტექნიკის ფაკულტეტი. საქართველოს რესპუბლიკის სახელმწიფო საბჭოს წევრი, სამხედრო საქმისა და სამხედრო აღმშენებლობის კომისიის თავმჯდომარე (1992). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. პარლამენტში იყო ფრაქცია „სახალხო პარტიის“ თავმჯდომარე.
ნოდარ გიორგაძე (პოლიტიკოსი)

ნოდარ გიორგაძე (დ. 15 ოქტომბერი, 1952, თბილისი) — ქართველი ინჟინერი, იურისტი, პოლიტიკოსი. თბილისის საპატიო მოქალაქე (2013).

1975 წელს დაამთავრა საქართველოს პოლიტექნიკური ინსტიტუტის საინჟინრო ფიზიკის ფაკულტეტი, აგრეთვე თბილისის სახელმწიფო უნივერსიტეტის იურიდიული ფაკულტეტი. 1996 წლიდან არის გაეროს ომების ვეტერანთა მსოფლიო ფედერაციის წარმომადგენელი, ხოლო 1998 წლიდან — ომების მსხვერპლთა მსოფლიოს ორგანიზაციის პრეზიდენტი. სამუშაო გამოცდილება: 1975-1981 წლებში იყო საქართველოს ალკკ ცენტრალური კომიტეტის, ინსტრუქტორი, სექტორის გამგე, განყოფილების გამგე. 1981-1983 წლებში — საბურთალოს რაიონის კომიტეტი, მრეწველობის განყოფილების გამგე, 1984-1987 წლებში – საბურთალოს შინაგან საქმეთა რაიგანყოფილების უფროსი. 1989-1990 წლებში იყო საქართველოს კომუნისტური პარტიის ცკ-ის ინსტრუქტორი, კონსულტანტი, ინსპექტორი. 1991-1993 წლებში იყო საქართველოს თავდაცვის მინისტრის პირველი მოადგილე. 1990 წელს აირჩიეს სრულიად საქართველოს მშვიდობისა და თავისუფლების (ავღანელთა) პარტიის (შემდგომში — საქართველოს ვეტერანთა დაცვის პარტიის) თავმჯდომარედ. 1990 წელს არჩევნებში კენჭს იყრიდა პარტიული სიით (ბლოკი „თანხმობა, მშვიდობა, აღორძინება“), ვერ გახდა პარლამენტის წევრი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“.
1995 წელს კვლავ არჩევნებში კენჭს იყრიდა, ვერ გახდა პარლამენტის წევრი. ჰყავს მეუღლე და 2 შვილი.
მოკოლენდი

მოკოლენდი — ქართული ანიმაციური სერიალი, რომელიც 2017 წელს გავიდა ეთერში. სერიალი შეიქმნა სანტეს ბრენდის, ლოკო-მოკოსთვის. გადის -ზე, და მოგვითხრობს დაბა მოკოლენდში მცხოვრები ცხოველების ცხოვრებაზე. სერიალის ეპიზოდები თვეში ერთხელ გამოდის. 2017-2018 წლებში სერიალი მზადდებოდა კომპანია „“-ის, ხოლო 2019 წლიდან მზადდება კომპანია „“-ის მიერ.

პერსონაჟები
ლოკო-მოკო - ყვითელი ლომი, რომელიც ცხოვრობს ანანასის ფორმის სახლში. ის არის სერიალის მთავარი პერსონაჟი, რომელსაც აქვს ახალი იდეები.

ანიტა - თეთრი იხვი, რომელიც ცხოვრობს ყურძნის ფორმის სახლში. მას ძალიან უყვარს ცხობა და მეგობრებს ორცხობილებს სთავაზობს.

პაბლო - ნაცრისფერი მგელი, რომელიც ვაშლის ფორმის სახლში ცხოვრობს. ის ბევრს ხატავს და უამრავ გამოფენას აწყობს.

ბაკა - ძროხა, რომელიც ალუბლის ფორმის სახლში ცხოვრობს თავის ტყუპისცალ დასთან, ბაბისთან ერთად. მასა და ბაბის ხშირად უთანხმოება მოსდით ხოლმე. მას უყვარს ქიმია.

ბაბი - ძროხა, რომელიც ალუბლის ფორმის სახლში ცხოვრობს თავის ტყუპისცალ ძმასთან, ბაკასთან ერთად. მასა და ბაკას ხშირად უთანხმოება მოსდით ხოლმე. მას უყვარს ბალეტი.

ჩიდო - ძაღლი, რომელიც მარწყვის ფორმის სახლში ცხოვრობს. ის ძალიან ხშირად ხათაბალაში ეხვევა.

ჩიო - ჩიტი, რომელიც ლოკო-მოკოს ეხმარება. ჩიო ასევე დაფრინავს ჩიტებთან ერთად და გაზაფხულს მოიყვანს.

გალილეო ზღარბუნ-უმცროსი - ზღარბი, რომელიც ცისფერ სახლში ცხოვრობს. ის პირველად სერიალის მეორე სეზონში გამოჩნდა. გალილეო მოგზაურია და მსოფლიოს გარშემო მოგზაურობს.

ისტორია
2016 წლის ბოლოს, კომპანია სანტემ გადაწყვიტა შეექმნა ანიმაციური საბავშვო სერიალი. მოკოლენდი 2017 წლის დასაწყისში გავიდა ეთერში, და ძალიან წარმატებული გამოდგა. 2018 წელს დაიწყო სერიალის მეორე სეზონი. ამავე წელს სერიალს ახალი პერსონაჟი - გალილეო ზღარბუნ-უმცროსი დაემატა. 2019 წელს გამოვიდა მესამე სეზონი, რომელიც ასევე პოპულარული გახდა. ხოლო 2020 წლის მარტიდან გამოვიდა მეოთხე სეზონის სერიები.
ზურაბ გოგია

ზურაბ გოგია (დ. 25 თებერვალი, 1946, რუსთავი — გ. 1994 ) — ქართველი პოლიტიკოსი, ჟურნალისტი.

1976 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1976-1980 წლებში ეწეოდა ჟურნალისტურ საქმიანობას. 1980-1985 წლებში იყო პოლიტიკური პატიმარი. 1986-1992 წლებში იყო საქართველოს ბუნების დაცვის საზოგადოების საორგანიზაციო განყოფილების გამგე. 1992-1994 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“ , საქართველოს სახალხო ფრონტი, თავდაცვისა და უშიშროების კომისიის წევრი.
გელა გოდერძიშვილი

გელა გოდერძიშვილი (დ. 1 იანვარი, 1954, სოფელი გიორგიწმინდა, საგარეჯოს რაიონი — გ. 25 აგვისტო, 2003) — ქართველი ვეტერინარი, პოლიტიკოსი.

დაამთავრა საქართველოს ზოოტექნიკურ-სავეტერინარო სასწავლო-კვლვითი ინსტიტუტი. მუშაობდა ექიმ-ვეტერინარად. იყო საქართველოს რესპუბლიკის საბჭოს რწმუნებული კახეთის რეგიონში (1992). 1992-1995 წლებში იყო საქართველოს მე-3 მოწვევის პარლამენტის წევრი (საგარეჯოს მაჟორიტარი).
ნიკოლოზ გონაშვილი

ნიკოლოზ გონაშვილი (დ. 1 სექტემბერი, 1956, სოფელი არბოშიკი, წითელწყაროს რაიონი) — ქართველი ინჟინერი, პოლიტიკოსი.

1979 წელს დაამთავრა საქართველოს პოლიტექნიკური ინსტიტუტის საინჟინრო-ფიზიკური ფაკულტეტი. 1979-1992 წლებში მუშაობდა ინჟინრად, მეცნიერ-თანამშრომლად. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“, თავდაცვისა და უშიშროების, ადგილობრივი მმართველობისა და თვითმართველობის კომისიების წევრი.
ჯემალ გორგოძე

ჯემალ გორგოძე (დ. 10 ოქტომბერი, 1944, სოფელი ილემი, ზესტაფონის რაიონი) — ქართველი ინჟინერი, პოლიტიკოსი.

1968 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1968-1990 წლებში მუშაობდა სახელმწიფო უშიშროების სისტემაში და პარტიულ თანამდებობებზე. საქართველოს სსრ უმაღლესი საბჭოს დეპუტატი. 1992-1995 წლებში იყო საქართველოს მე-3 მოწვევის პარლამენტის წევრი (ზესტაფონის მაჟორიტარი), საგარეო ურთიერთობათა კომისიის წევრი.
ვასილ გოცირიძე

ვასილ გოცირიძე (დ. 26 ივნისი, 1958, თბილისი — გ. 2006) — ქართველი ისტორიკოსი, პოლიტიკოსი.

დაამთავრა თბილისის სახელმწიფო უნივერსიტეტის ისტორიის ფაკულტეტი. მუშაობდა ხალხური ხუროთმოძღვრებისა და ყოფის სახელმწიფო მუზეუმში. სახელმწიფო საბჭოს წევრი (1992). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“, საქართველოს ლიბერალურ-დემოკრატიული ეროვნული პარტია.
ჰელ კლემენტი

ჰენრი კლემენტ სტაბსი ( ცნობილი როგორც ჰელ კლემენტი; დ. 30 მაისი, 1922 — გ. 29 ოქტომბერი, 2003) — ამერიკელი მწერალი. ის ასევე ხატავდა ასტონომიული შინაარსის ნახატებს, ჯორჯ რიჩარდის ფსევდონიმით. 1998 წელს, რობერტ ჰაილაინთან ერთად, კლემენტი შეიყვანეს სამეცნიერო ფანტასტიკის დიდების დარბაზში. 1999 წელს დასახელდა ამერიკელ სამეცნიერო ფანტასტიკის დიდოსტატთა შორის.

ბიოგრაფია
ჰენრი კლემენტ სტაბსი დაიბადა 1922 წელს, სამერვილში, მასაჩუსეტსის შტატში. მან დაამთავრა ჰარვარდის უნივერსიტეტის ასტრონომიის ფაკულტეტი 1943 წელს. სტუდენტობისას გამოაქვეყნა თავისი პირველი მოთხრობა — „მტკიცება“, რომელიც პოპულარულ ჟურნალ -ს 1942 წლის ივნისის ნომერში დაიბეჭდა. იმავე წელს კლემენტმა კიდევ 3 სხვა მოთხრობა გამოაქვეყნა. მოგვიანებით, 1963 კლემენტმა მიიღო მაგისტრის ხარისხი ქიმიაში.

მეორე მსოფლიო ომის დროს კლემენტი იყო მფრინავი და მონაწილეობა მიიღო 35 ოპერაციაში დასავლეთ ევროპის ფრონტზე. ომის შემდეგ მან მსახური განაგრძო ამერიკის ავიაციაში და მიაღწია პოლკოვნიკის რანგს. მრავალი წლის განმავლობაში ის ასწავლიდა ქიმიას მილტონის აკადემიაში. 1949-1953 წელს კლემენტმა გამოაქვეყნა 2-3- და 4-ნაწილიანი წიგნები, მათ შორის მისი ყველაზე პოპულარული ნაწარმოები „მისია გრავიტაცია“. ამ რომანში მან აღწერა გიგანტური პლანეტა მესკელინი.

კლემენტი გარდაიცვალა 2003 წელს, დიაბეტით.

გამოგონილი პლანეტები
კლემენტის მოთხრობების უმეტესობა ვითარდება სხვადასხვა გამოგონილ პლანეტაზე. ასტრონომიული განათლება საშუალებას აძლევდა, რომ სამეცნიერო სიზუსტით აღეწერა მის მიერ გამოგონილი პლანეტები. მათ შორისაა:

 – პლანეტა, რომელიც ტრიალებს ჯუჯა ვარსკვლავის გარშემო, რომელიც თავის მხრივ ბრუნავს ლურჯი გიგანტის გარშემო. ეს სისტემა წარმოშობს ცხელ და ცივ სეზონებს, თითოეული მათგანი გრძელდება 65 წლის განმავლობაში. ეს პლანეტა აღწერილია ნაწარმოებში „ცეცხლოვანი ციკლი“, რომელიც ქართულადაცაა ნათარგმნი.
 – დიდი გრავიტაციის მქონე სამყარო, სადაც ცხოვრობენ მესკლინიტები, გამოგონილი არსებები
 - პლანეტა, რომელიც ძლიერადაა მიბმული თავის ვარსკვლავთან, ისე რომ მისი ბნელი მხარე არის ნარევი მყარი ნახშირბადის დიოქსიდის, მყარი მეთანის და ყინულის, ხოლო ნათელი მხარე დაფარულია ოკეანით.
 — პლანეტა ძალიან დიდი გრავიტაციით (დაახლოებით 700-ჯერ მეტი ვიდრე დედამიწაზე). ეს პლანეტა აღწერილია ნაწარმოებში მისია გრავიტაცია .
ალექსანდრე გუგუნავა

ალექსანდრე გუგუნავა (დ. 2 ივლისი, 1946, თბილისი — გ. 16 თებერვალი, 2013 ) — ქართველი პოლიტიკოსი, ფილოლოგი.

1971 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1972-1992 წლებში ეწეოდა სამეცნიერო-კვლევით საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. ფრაქცია „კონსერვატორების“ თავმჯდომარე.
რიხარდ ზიგმონდი

რიხარდ ადოლფ ზიგმონდი (; დ. 1 აპრილი, 1865 — გ. 23 სექტემბერი, 1929) — ავსტრიელ-უნგრელი ქიმიკოსი. ცნობილია ნივთიერება კოლოიდის შესახებ ჩატარებული გამოკვლევებით, სწორედ ამ თემასთან დაკავშირებული სამეცნიერო ნაშრომებით, 1925 წელს გახდა ნობელის პრემიის ლაურეატი ქიმიის დარგში. მთვარეზე ერთ-ერთ კრატერს, მის პატივსაცემად ეწოდა „ზიგმონდის კრატერი“.

ბიოგრაფია
ადრეული წლები
ზიგმონდი დაიბადა ვენაში, ავსტრიის იმპერიაში. იყო უნგრელი ირმა სზაკმერის და პოეტის ადოლფ ზიგმონდის ვაჟი. ზიგმონდის ოჯახის წევრები იყვნენ ლუთერანები. მას შემდეგ რაც 1880 წელს ზიგმონდის მამა გარდაიცვალა, მის გაზრდაზე მთლიანი პასუხისმგებლობა დედამისმა აიღო. რიხარდი მის და-ძმებთან ერთად დაინტერესებული იყო მთამსვლელობით. მისი უფროსი ძმებიდან ოტო იყო კბილის ექიმი, ხოლო ემილი ფიზიკოსი. მისი უმცროსი ძმა კარლ ზიგმონდი, ვენაში იყო ერთ-ერთი ცნობილი მათემატიკოსი. რიხარდი სკოლაში დაინტერესებული იყო საბუნებისმეტყველო მეცნიერებებით, განსაკუთრებით კი ქიმიით და ფიზიკით, იგი სახლის ლაბორატორიაში ხშირად ატარებდა სხვადასხვა სამეცნიერო ექსპერიმენტებს.

მან თავისი აკადემიური კარიერა მედიცინის ფაკულტეტზე ვენის უნივერსიტეტში დაიწყო, თუმცა მოგვიანებით გადავიდა ვენის ტექნიკურ უნივერსიტეტში, ხოლო შემდეგ მიუნხენის უნივერსიტეტში, სადაც მას სურდა რომ ქიმია ვილჰემ ვონ მილერის (1848-1899) მითითებით შეესწავლა. 1889 წელს, მიუნხენის უნივერსიტეტმა მას მიანიჭა დოქტორანტის წოდება.

პირადი ცხოვრება
1903 წელს რიხარდი დაქორწინდა ლორა ლუის მულერზე. წყვილს მოგვიანებით ეყოლა ორი ქალიშვილი, ანამარია და კეიტი. 1929 წელს გარდაიცვალა გეტინგემში, გერმანიაში.

იყო უნგრელი არქიტექტორის ფრიგეს შულეკის ბიძა, ხოლო მევიოლინის დენიზ ზიგმონდის ნათესავი.